1 Thessalonians 4
Yawas God Isan Ebiyasisir1 Tur yomanin iban au'uwi maiye taitu tuwai'inah, kwa mi'itube ma God baiyasisirin isan ana bai'obaiyen i ai'obaiyika, naatu boun i nati yawasamaim kwama'am. Baise boun i ata Regah Jesu ana onowatenamaim iban abifefeyani naatu ao'ototofari maiye, iti yawas i mar etei tafan kwanaya'abar nara'at. 2 Abisa kwa sinafumih ata Regah Jesu eonowahi ana abi'obaiyi i kwanaso'ob.
3 a God ana kok kwa i taiyuw kwanayasairi kakafiyinamaim kwanama, naatu biya tutufin etei in baisesebar kwanekwan kwanahaiw. 4 b Kwa ta'ita'imon etei in baisesebar kwanekwan ana naniyanane biya kwanasofafar naatu kwanayasairi kakafemaim kwanama. 5 Naatu Eteni Sabuw God men hisusu'ub i tibisesebar kwanekwan, baise kwa men imaim kwana'itih nakura'ahi kwanisesebar kwanekwanemih. 6 Yawas iti'imaim tana'itin, taituwa isan men inasinaf kakaf, o inifuwifuw na'atube aawan inabainuwimih. Marasika ao kwanowar naatu boun iban abimatnuwi maiye. Orot yait nati na'atube nasisinaf Regah boro baimakiy nitin.
7 c God ea'afit i men baisesebar kwanekwanemih ea'afitamih, baise kakafiyinamaim ma'amih ea'afit. 8 d Isanimih orot yait iti bai'obaiyen ekwakwahir i men orot ekwakwahir baise God. Anayabin God Anun Kakafiyin yawas gewasin bai na bitin i ekwakwahir.
9 e Nena baiyabowbonen isan i men ta akikirumamih, anayabin nati i God taiyuwin kwa ebi'obaiyi mi'itube taituwa bairi kwaniyabowbonen kwanama. 10 Naatu nati na'atube i Masedonia wanawanan kwasinaf Kirisiyan turanah kwabiyabuwih, baise ao'ototofari maiye taitu, nati yabow i tafan kwanaya'abar nara'at, au gagaminaka.
11 f A yawas wanawanan kakaf i ni'ukwarin, men kwana'ofbonabon, ama gewas isan taiyuw raro nababan, marasika ao kwanonowar na'atube. 12 Men sabuw tafah kwanitumatum, baise a bowabowamaim Ufun Sabuw maumurih na'in boro dogoroh kwanikitabir kwa hina'iti hinitutumi naatu hinakakafiyi.
Regah Enan13 Taitu tuwai'inah aki akokok kwa turobe kwanaso'ob, sabuw baitumatumayah himomorob isah, saise boro men kwaniyababan kwanarerey kwanekwan, sabuw aurih baitumatum en, tibiyababanabe kwaniyababan kwanarereyamih. 14 g It i tabitumatum Jesu morob, naatu morobone misir maiye. Imih tabitumatum sabuw iyab Jesu hitumitum himomorob God boro nabuwih Jesu bairi hinama. 15 h Iti i Regah ana tur kwa abi'obaiyi. It iyab yawasit tama'am, Regah namatabir nanan ana veya it boro men sabuw murumurubih aunah tani'iyon tananamih en.
16 Anayabin Regah i taiyuwin boro marane natit obaiyunen turamaim niwow nao, naatu Tounamatar hai ukwarin auman fanan nasib God ana tour hinababin naatu sabuw iyab Jesu hitumitum himomorob boro wan hinamisir.
17 Imaibo it iyab nati ana veya'amaim yawasit tanama'am boro nabora'ahit tanayen sakuk wanawanan tanarun Regah bairi tanitar. Naatu Regah biyanamaim boro bairit wanatowan wanatowan tanama. 18 Isanimih taiyuw a kou'ay wanawanan iti turamaim kwanibaibaisbonen koufair kwanab kwanama.
Copyright information for `AAI
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018